Jacques de SAVOYE (Savoije) gebore 1636, Aeth, Hainaut (Vlaandere). Hy trou 4 Julie 1657 met Christine du PONT, sy was van Ath. Hy trou die tweede maal in 1686 met Marie Madeleine de KLERK (le CLERCQ) sy was van Doornik. Jacques sterwe Oktober 1717. Hy word ook beskryf as 'n oortuigde Calvinis, wat baie vir sy geloof gely het. Blykbaar het sy ywer vir die Protestantse geloof tot gevolg gehad dat hy deur die Jesuïete vervolg is, en daar is selfs sprake van 'n moordkomplot teen hom. Trek van Gent na Sas van Gent in 1686.
Jacques se geldsake wou steeds nie vlot verloop nie. Hy was in die skuld by die V.O.C. en ander, o.a. dominee Pierre Simond en was bekend daarvoor dat hy "traag was om rekeninge flink te vereffen". Desnieteenstaande beskryf ds. François Simond van die Gereformeerde Kerk in Flaandere hom as 'n eerlike man met baie ywer vir sy geloof, en verklaar "sy lewe is 'n waardige voorbeeld van reinheid en heiligheid in soverre dit moontlik was in die plek waar hy hom bevind het, waar afgodery hoogty gevier het." Ook goewerneur Van der Stel skryf in 'n brief aan die Kamer van Delft oor hom: "Jacques de Savoye en sy gesin is 'n voorbeeld van ywer vir al die vlugtelinge en uitgewekenes, en dat hy as Heemraad aangewys is n.a.v. sy vaardighede."
Interesant genoeg was hy later aktief in die Vryburgers se stryd teen goewerneur W.A. van der Stel, en is vir 'n tydperk in die Kasteel toegesluit. Hy word beskryf as 'n opvlieënde man, wat maklik aanstoot geneem het. Hy verhuis met sy vrou en haar ma terug na Nederland in 1712 as afslagtarief-dekpassassiers op die Samson.